पाएं अपने शहर की ताज़ा ख़बरें और फ्री ई-पेपरडाउनलोड करें
मनोहरपुर सामुदायिक स्वास्थ्य केंद्र में शनिवार की दोपहर डायबिटीज व कोरोना से पीड़ित 24 वर्षीय युवती की मौत हो गई। वह मनोहरपुर शहर के तुरी टोला की रहनेवाली थी। मामले को लेकर प्रभारी चिकित्सा पदाधिकारी डॉ. उत्पल मुर्मू ने बताया कि युवती को शनिवार की सुबह चार बजे परिजनों ने अस्पताल में भर्ती कराया था, तब परिजनों ने बताया था कि उसके पेट में काफी तेज दर्द हो रहा है।
इसके बाद उसका इलाज शुरू किया गया, लेकिन विशेष सुधार नहीं हुआ। परिजनों से अन्य किसी बीमारी के बारे पूछताछ करने पर बताया गया कि युवती को डायबिटीज भी है। इसके बाद युवती का शुगर व कोरोना की भी जांच की गई। जांच में युवती कोरोना पॉजिटिव पाई गई। साथ ही युवती का शुगर लेबल भी 625 के करीब था। इसके बाद युवती को ऑक्सीजन लगाकर रेफर करने की तैयारी की जाने लगी। इसी दौरान मौत हो गई। बाद में पुलिस व स्वास्थ्य विभाग की मौजूदगी में युवती का अंतिम संस्कार किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn